## Nr. 5207/21.05.2025 Avizat

 Colegiul Medicilor Maramureș

 **ANUNŢ**

## Direcția de Sănătate Publică a Judeţului Maramureş, cu sediul în localitatea Baia-Mare, str. Victoriei nr. 132, în conformitate cu prevederile O.M.S. nr. 166/2023 pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi, cu modificările și completările ulterioare, organizează în data de 17.06.2025, ora 11:00 (proba scrisă), concurs pentru ocuparea pe perioadă nedeterminată a unui post de execuție vacant de natură contractuală, cu normă întreagă (7 ore/zi, 35/ore săptămână), de medic specialist confirmat în specialitatea epidemiologie din cadrul compartimentului Supraveghere epidemiologică și control boli transmisibile.

Condiții generale de participare:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnat definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

Condiții specifice de participare pentru postul de medic specialist epidemiologie:

- studii universitare de licenţă absolvite cu diplomă de licenţă sau echivalentă în domeniul medicină,

- certificat de confirmare în gradul de medic specialsit în specialitatea epidemiologie,

- certificat de membru al Colegiului Medicilor,

- aviz de liberă practică pentru anul în curs.

 Pentru înscrierea la concurs candidații vor depune, în termen de 10 zile lucrătoare de la data afişării anunţului,la compartimentul Resurse Umane situat la sediul instituției camera 15, următoarele documente:

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (H.G. nr. 1.336/2022);

b) copia de pe diploma de licenţă şi certificatul de confirmare în gradul profesional;

c) copie a certificatului de membru al organizaţiei profesionale cu viza pe anul în curs;

d) dovada/înscrisul, din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului prevăzut în anexa nr. 3 la Ordinul MS. 166/2023;

f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun European.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b), c), i) şi j), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise.

Documentele prevăzute la lit. d), f) şi g) sunt valabile trei luni şi se depun la dosar în termen de valabilitate.

 Copiile actelor vor fi însoțite de documentele originale, pentru certificarea în conformitate cu originalul.

Prin raportare la nevoile individuale, candidatul cu dizabilităţi poate înainta comisiei de concurs, în termenul de 10 zile lucrătoare aferente înscrierii la concurs, propunerea sa privind instrumentele necesare pentru asigurarea accesibilităţii probelor de concurs.

Tematica de concurs se poate consulta la sediul instituției precum și pe site-ul www.dspmm.ro

Concursul constă în următoarele etape:

1. selecţia dosarelor de înscriere şi stabilirea punctajului rezultat din analiza şi evaluarea activităţii

 profesionale şi ştiinţifice pentru proba suplimentară de departajare, prevăzută în anexa nr. 3 la ordin;

b) proba scrisă;

c) proba practică;

Se pot prezenta la următoarea etapă numai candidaţii declaraţi admişi la etapa precedentă.

Concursul se organizează la sediul instituției din Baia-Mare, str. Victoriei nr. 132, conform următorului calendar:

|  |  |  |
| --- | --- | --- |
| **Nr. crt.** | **ACTIVITATE** | **DATA** |
| 1. | Publicarea anunțului  | 26.05.2025 |
| 2. | Înscrierea candidaților la sediul Direcției de Sănătate Publică a Județului Maramureș situat în Baia-Mare, str. Victoriei nr. 132  | 26.05.2025 – 06.06.2025, între orele 8:00 - 14:00,  |
| 3. | Selecția dosarelor de concurs (proba A) |  10.06.2025 |
| 4. | Afișarea rezultatului selectării dosarelor  | 10.06.2025  |
| 5. | Depunerea contestațiilor selecției dosarelor |  11.06.2025 |
| 6. | Afișarea rezultatelor contestațiilor selecției dosarelor |  12.06.2025 |
| 7.  | Proba scrisă (proba B) |  17.06.2025, ora 11:00 |
| 8. | Afișare anunț rezultate la probă scrisă |  17.06.2025 |
| 9. | Depunerea contestațiilor la probă scrisă |  18.06.2025 |
| 10. | Afișarea rezultatelor contestațiilor la proba scrisă |  19.06.2025 |
| 11. | Proba practică (proba C) | 20.06.2026, ora 11:00 |
| 12. | Afișare anunț cu rezultate la proba practică | 20.06.2025 |
| 13. | Depunerea contestațiilor la proba practică |  23.06.2025 |
| 14. | Afișarea rezultatelor contestațiilor la proba practică  |  24.06.2025 |
| 15.  | Afișarea rezultatelor finale |  24.06.2025 |

Relații suplimentare se pot obține la Compartimentul Resurse Umane, tel.: 0262 219487.

 DIRECTOR EXECUTIV

 Ec. Bene Rodica